kardosdrur/scandi-wiki huggingface dataset:
Niels la Cour (komponist)

Niels la Cour (født 14. november 1944) er en dansk komponist.

Liv 
La Cour blev student fra Aurehøj Gymnasiums musiklinie 1963 og modtog orgelundervisning som privatelev hos Finn Viderø fra 1962-64. Han studerede på Det Kongelige Danske Musikkonservatorium i København fra 1964 til 1969 og tog diplom- og musiklærer-eksamen i fagene musikteori, musikhistorie og hørelære. Efterfølgende studerede han instrumentering og komposition med Leif Kayser i 1973-74 og på Conservatorio di Santa Cecilia i Rom i 1975. Niels la Cour underviste i musikteori på Det Fynske Musikkonservatorium i Odense mellem 1968 og 1977 og på Det Kongelige Danske Musikkonservatorium i København fra 1978 og fremefter. Han har modtaget et treårigt stipendium fra statens kunstfond i 1973 og i 1988 blev han udnævnt som "Årets Korkomponist".

Værker 
La Cours værker omfatter bl.a. Tre latinske Motetter (Hodie Christus natus est, Ave Maria, og Laudate Dominum), som han komponerede i 1982.

Kilder

Eksterne henvisninger 
 Profil hos Dansk Komponist Forening
 EWH profil 

Komponister fra Danmark
Klassiske komponister fra det 20. århundrede
Klassiske komponister fra det 21. århundrede
Studenter fra Aurehøj Gymnasium
Anne Kathrine Danielsen

Anne Kathrine Danielsen (født 28. maj 1988 i Viborg) er en dansk håndboldspiller, der spiller for Randers HK. Hun har tidligere optrådt for Skive fH.

Eksterne henvisninger 
 Anne Kathrine Danielsen - DHDb
 Anne Kathrine Danielsen - EHF 

Håndboldspillere fra Randers HK
Håndboldspillere fra Skive fH
Håndboldspillere fra Danmark
Personer fra Viborg
Maria Mose Vestergaard

Maria Mose Vestergaard (født 21. maj 1995 i Esbjerg) er en dansk håndboldspiller, der spiller for HH Elite. Hun har tidligere spillet for  TTH Holstebro og Team Esbjerg som hun fik debut for i en pokalkamp mod FC Midtjylland i april 2014.

Eksterne henvisninger 
 Spillerprofil - Team Esbjerg
 Vestergaard forlænger med Team Esbjerg 
 Maria Mose Vestergaard - DHDb

Håndboldspillere fra Team Esbjerg
Håndboldspillere fra Danmark
Lærke Nolsøe

Lærke Nolsøe Pedersen (født 19. februar 1996 i Aalborg) er en dansk håndboldspiller, der spiller for Nykøbing Falster Håndboldklub i Damehåndboldligaen og Danmarks kvindehåndboldlandshold. Hun har tidligere optrådt for Team Tvis Holstebro og Viborg HK.

Karriere 
Lærke Nolsøe skiftede fra Team Tvis Holstebro til Nykøbing Falster Håndboldklub i 2016, hvor hun vandt det danske mesterskab i hendes første år der. Det var hendes tidligere træner Niels Agesen, der sæsonen forinden var rykket fra Holstebro til Nykøbing Falster Håndbold , der fik hende til at skifte til Nykøbing Falster Håndbold.
Hun har op til flere U-landsholdskampe på CV'et. Hun har vundet bronze ved U17 EM og U18 VM, og ved U19 EM og U20 VM vandt hun guld. I 2015 blev hun en del af det danske udviklingslandshold. Her fik hun debut på A-landsholdet den 8. oktober 2015 mod Norge i en kamp, der endte uafgjort 32-32. I november/december 2018 fik hun slutrunde debut ved EM i Frankrig. Hun deltog også ved VM i håndbold 2019 i Japan, hvor Danmark endte på en niendeplads. Hun var også med ved EM 2020 i Danmark, hvor holdet endte på en skuffende 4. plads.

Hun skiftede i sommeren 2021, til den danske topklub Viborg HK. I løbet af sin første sæson i Viborg var hun med til at sikre sølvmedaljer i EHF European League. Inden sæsonen 2022-23 annoncerede Nolsøe sin graviditet. Hun fødte sin søn i februar 2023, men var allerede tilbage på banen to måneder efter.

Hun var med til at vinde bronzemedaljer med , ved VM i kvindehåndbold 2021 i Spanien.

Hun skiftede inden sæsonen 2023-24 tilbage til sin tidligere klub, Nykøbing Falster Håndboldklub.

Referencer

Eksterne henvisninger 

Personer fra Aalborg
Håndboldspillere fra Team Tvis Holstebro
Håndboldspillere fra Danmark
Håndboldspillere fra Nykøbing Falster Håndboldklub
Satansabe

Satansaben (Chiropotes satanas) er en primatart blandt vestaberne. Den lever i tropisk skov i det nordlige Sydamerika. Den vejer omkring 3 kg og kroppen måler ligesom halen cirka 40 cm. Satansaben har et busket skæg, og den tætte lange pels på hovedet giver den et tykt pandehår. Når den er ophidset, slår den med halen som en kat og udstøder en gennemtrængende fløjten.

Noter

Eksterne henvisninger 

Pelsaber
Thue Christiansen

Thue Hans Lynge Christiansen (født 25. februar 1940 i Maamorilik i Uummannaq, død 26. juni 2022 i Hals) var en grønlandsk lærer, kunstner og politiker. Christiansen er bedst kendt som skaberen af Grønlands flag.

Christiansen fik sin læreruddannelse fra Haderslev Statsseminarium i 1964. Han arbejdede som lærer i Danmark og Grønland. I årene 1973–74 var han ved Danmarks Lærerhøjskole. Da Grønland fik selvstyre i 1979 blev Christiansen landsstyremedlem for Siumut i landstyret Jonathan Motzfeldt I, det vil sige minister, for kultur og undervisning, en post han besatte til 1983.

Foruden lærergerningen og det politiske engagement, har Christiansen også virket som billedkunstner, skulptør og kulturformidler. Han har haft en række offentlige udsmykninger og har haft udstillinger både i Grønland og i udlandet. I 1985 skabte han det som blev valgt til Grønlands flag. Han har også udformet en række logoer for virksomheder, organisationer og institutioner.

Christiansen blev ridder af Dannebrogordenen i 1997.

Noter 

Kunstnere fra Grønland
Medlemmer af Landsstyret
Politikere fra Siumut
Riddere af Dannebrog
Personer i Kraks Blå Bog (afdøde)
Virginia Raggi

Virginia Raggi, født 18. juli 1978 i Rom er en italiensk advokat og politiker.

Som medlem af 5-stjerne bevægelsen blev hun valgt som borgmester i Rom i juni 2016, hvilket gjorde hende til den første kvinde og den yngste person til at besætte denne post.

Professionel karriere 
Hun er uddannet jurist fra universitetet i Rom og er specialist i forfatterrettigheder, intellektuelle rettigheder og ny teknologi.

Politisk karriere 
I 2011 tilsluttede hun sig 5-stjerne bevægelsen (M5S) og blev en del af bydelsrådet i municipio XIV (Rome). Hun var kommunalbestyrelsesmedlem og talsperson for 5-stjerne bevægelsen på Roms rådhus fra 2013 til 2015.

Virginia Raggi blev 5-stjerne bevægelsens kandidat til borgmesterposten i 2016, efter at have fået 1.360 stemmer ved sit partis primærvalg på internettet. Under sin kampagne har hun profiteret af at hun er et ubeskrevet blad i politik og den generelle utilfredshed med den kommunale administration, hvor valgperioderne har været præget af forøgelse af den kommunale gæld, men også af skandaler, der har involveret mafiaen, udbredt korruption, endeløse offentlige arbejder og systemets generelle dysfunktionalitet, herunder specielt byens affaldshåndtering.

Efter første valgrunde til kommunalvalget, den 5. juni 2016, opnåede hun 35,3 % af stemmerne mod 24,9 % til hendes modstander , Roberto Giachetti, der var kandidat for Partito Democratico. Derefter vandt hun anden valgrunde den 19. juni 2016, med 67,2 % af stemmerne.
Det klare flertal som hun opnåede overraskede såvel medier som de politiske analytikere.
Og det er i hvert fald første gang en kvinde besidder dette embede i Roms  års historie. Virginia Raggi er også den yngste person til at sætte sig i Roms borgmesterstol.
.

Politisk ståsted 
Virginia Raggi siger at hun er inspireret af økonomen Jeremy Rifkin arbejder i « The Third Industrial Revolution » :
.

Privatliv 
Hun er gift med et andet medlem af M5S, Andrea Severini, og hun er mor til en dreng, der er født i 2009.

Kilder

Eksterne henvisninger 
 Virginia Raggi på M5S' hjemmeside

Se også 

Politikere fra Italien
Rom
Idrætshøjskolen Aarhus

Idrætshøjskolen Aarhus er en dansk folkehøjskole, beliggende ved Vejlby/Risskov Centret i Aarhus.

Historie 
Idrætshøjskolen Aarhus blev grundlagt af Idrætsklubben Skovbakken i 1968, og den 1. oktober 1970 kunne man tage imod første elevhold, i bygninger tegnet af Friis og Moltke. Højskolen udbyder en verden af idræt, musik og kultur. 

IHÅ udbyder lange kurser på 18 eller 22 uger og korte kurser á en uge i sommerferien - bl.a. Familiehøjskole og sommerhøjskole for voksne og unge med særlige behov.  

IHÅ ligger tæt på strand, skov og hav, samt har rådighed over fantstiske faciliteter i form af haller, beachbaner, tennisbaner, kunstgræsbaner, svømmehal, fitnesslokale, dansesal og meget andet.   

Idrætsfag: Fodbold, Fitness, Håndbold, Volley, Triatlon, Dans, TeamGym, Outdoor, Tennis, Surf, Badminton, Basketball.

Galleri

Referencer

Eksterne henvisninger 

 Idrætshøjskolen Århus' officielle websted

Folkehøjskoler i Danmark
Idrætshøjskole
Etableret i 1970
Jessheim Station

Jessheim Station (Jessheim stasjon) er en jernbanestation på Hovedbanen i Norge. Stationen ligger i Jessheim 203,8 meter over havet, 44,6 km fra Oslo S. Der er busstoppested og parkeringspladser ved stationen.

Stationen åbnede 1. september 1854 som en del af Hovedbanen, Norges første jernbane der gik mellem Oslo og Eidsvoll. Ved etableringen hed station Trøgstad, men for at undgå forveksling med området Trøgstad i Østfold blev det ændret til Jessum i 1897. Det nye navn blev imidlertid brugt blasfemisk, for eksempel af rekrutter der sagde, at de var kommet til Jessum gennem Bøn (en anden nu nedlagt station på Hovedbanen). De lokale præster klagede over det til biskoppen, som tog det op med herredsstyret i 1900 og foreslog navnet ændret. Som følge heraf blev navnet ændret til Jesseim. I 1920 ændrede NSB det endnu en gang, denne gang til det nuværende Jessheim.

Den første stationsbygning blev tegnet af Heinrich Ernst Schirmer og Wilhelm von Hanno. Den brændte imidlertid 12. juni 1904 efter et indbrud, hvor kassen blev stjålet. Efterfølgende opførtes den nuværende stationsbygning med teglsten i 1908 efter tegninger af Henrik Bull. Oprindeligt havde stationen også et vandtårn til damplokomotiverne. Fra 1902 blev stationen brugt til trykning af "Akershusingen", forgængeren for "Romerikes blad", da avisens grundlægger Martin Julius Halvorsen flyttede ind med sit trykkeri. I nogle år efter 1935 var der en jernbanerestaurant på stationen.

Som følge af besparelser hos NSB blev stationspersonalet erstattet af billetautomater i september 2005. Kort tid efter blev stationsbygningen overtaget af Romerike Opplevelser AS og ombygget til en butik og café. I 2007 blev den ombygget til en indisk restaurant.

Litteratur

Eksterne henvisninger

Noter 

Stationer på Hovedbanen
Etableret i 1854
Jernbanestationer i Viken
Ullensaker
Nordby Station

Nordby Station (Nordby stasjon eller Nordby holdeplass) er en jernbanestation på Hovedbanen, der ligger i Ullensaker kommune i Norge. Stationen ligger ved en jernbaneoverskæring med Nordbyveien i Jessheim, 46,1 km fra Oslo S. Stationen består af et spor med perron, læskur og en lille parkeringsplads.

Stationen åbnede som trinbræt 20. januar 1932.

Litteratur

Eksterne henvisninger 

Stationer på Hovedbanen
Etableret i 1932
Jernbanestationer i Viken
Hauerseter Station

Hauerseter Station (Hauerseter stasjon) er en jernbanestation på Hovedbanen, der ligger i Ullensaker kommune i Norge. Stationen ligger 217,4 meter over havet, 49,62 km fra Oslo S. Den består af fire spor med to perroner, en stationsbygning i gulmalet træ og en parkeringsplads. Stationen ligger tæt på kasernen Hauerseter leir.

Stationen åbnede som holdeplads 1. oktober 1894. Oprindeligt hed den Hauersæter, men den skiftede navn til Hauerseter i 1921. Den blev opgraderet til station 1. april 1900. Den blev fjernstyret 7. februar 1965 og er nu ubemandet.

Stationsbygningen blev opført i 1894 men er blevet ombygget noget siden. Detaljerne på pakhuset er også ændret. Tidligere stod der også en kommandopost ved stationen, og lige ved stationen lå der et savværk.

Fra 1941 til 2004 var stationen udgangspunkt for Hauerseter-Gardermobanen, der betjente forskellige industrier og den militære flyveplads i Gardermoen. Banen blev nedlagt, da Oslo Lufthavn, Gardermoen blev anlagt. Derudover er der flere nedlagte sidespor i Hauerseter-området.

Litteratur

Eksterne henvisninger

Noter 

Stationer på Hovedbanen
Etableret i 1894
Jernbanestationer i Viken
Dal Station

Dal Station (Dal stasjon) er en jernbanestation på Hovedbanen, der ligger i Eidsvoll kommune i Norge. Stationen ligger 152,4 meter over havet, 57,2 km fra Oslo S. Den består af nogle få spor, to perroner og en stationsbygning samt pakhus i træ. Desuden er der en busterminal og parkeringsplads.

Stationen åbnede 1. september 1854 som en del af Hovedbanen, Norges første jernbane der gik mellem Oslo og Eidsvoll. Oprindeligt hed den Dahl, men den skiftede navn til Dal i oktober 1893. Den blev fjernstyret 7. februar 1965 og gjort ubemandet 2. juni 1991. Efter åbningen af Gardermobanen i 1998/1999 blev det meste af trafikken ført udenom Dal, der blev reduceret til at være endestation for lokaltog fra Drammen via Oslo S. Banen videre fra Dal til Eidsvoll benyttes nu normalt kun af godstog. Stationen blev moderniseret i 2011. 

Stationsbygningen blev opført til åbningen i 1854 efter tegninger af Heinrich Ernst Schirmer og Wilhelm von Hanno. Pakhuset ved siden af er fredet.

Litteratur

Eksterne henvisninger

Noter 

Stationer på Hovedbanen
Etableret i 1854
Jernbanestationer i Viken
Großhansdorf

Großhansdorf er en by i det nordlige Tyskland med godt 9.300 indbyggere , beliggende under Kreis Stormarn, i den sydøstlige del af delstaten Slesvig-Holsten.

Geografi 
Großhansdorf ligger 3 km øst for Ahrensburg, og 25 km nordøst for Hamborg, og er en del af Metropolregion Hamburg. Motorvejen A1 danner kommunens østgrænse.

Eksterne kilder/henvisninger 

  

 Byens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Stormarn
Keflavik-Reykjavik Airport Link

Keflavik-Reykjavik Airport Link er en foreslået 45 km højhastighedsbane mellem Keflavik International Airport og Reykjavik Centrum.

Jernbanen forventes at få fire stationer, og mens stationen i Keflavik Airport skal ligge over jorden, er de sidste 10 km af jernbanen i Stor-Reykjavik og stationen i Reykjavik planlagt til at ligge under jorden.

Hvis jernbanen bliver bygget, vil en tur mellem Keflavik Airport og Reykjavik Centrum tage ca. 10 til 15 minutter i forhold til i dag, hvor turen tager ca. 45 minutter i bil.

Banen vil blive bygget til en hastighed på 175 km/t og vil gøre det nemmere for de rejsende, der kommer fra Reykjavik, at komme til lufthavnen.

Kilder 

Bygninger, konstruktioner og anlæg på Island
Reykjavik
Soltan Hajibeyov

Soltan Hajibeyov (; født 5. maj 1919 i Şuşa, Demokratiske Republik Aserbajdsjan, død 19. september 1974 i Baku, Aserbajdsjanske SSR, Sovjetunionen) var en sovjetisk aserbajdsjansk komponist, dirigent, pianist, lærer og rektor.

Hajibeyov studerede komposition på musikkonservatoriet i Aserbajdsjan. Han hører til blandt det 20. århundredes betydningsfulde komponister fra Aserbajdsjan ved siden af Kara Karayev og Fikret Amirov. Hajibeyov var lærer og senere rektor på konservatoriet i Aserbajdsjan.

Han har skrevet to symfonier, orkesterværker, balletmusik, teatermusik og instrumentalmusik for mange instrumenter etc.

Udvalgte værker 

 Symfoni nr. 1 (1944) - for orkester
 Symfoni nr. 2 (1946) - for orkester
 Symfonisk billede "Karavane" (1945) - for orkester
 Violinkoncert (1945) - for violin og orkester

Kilde 
 Om Soltan Hajibeyov på www.musicweb-international.com 

Komponister fra Sovjetunionen
Komponister fra Aserbajdsjan
Dirigenter fra Aserbajdsjan
Klassiske musikere fra Aserbajdsjan
Klassiske pianister fra Aserbajdsjan
Musikpædagoger fra Aserbajdsjan
Rektorer
Esbjerg Strand

Esbjerg Strand er et af de bærende og mest synlige projekter i Esbjerg Kommunes plan om "Den rekreative havn". Projektet indebærer en udvikling af den nordlige del af Esbjerg Havn, som hidtil har været præget af tung industri såsom fiskeforarbejdning og skibsværfter, til at være fremtidens bynære rekreative område. Esbjerg Strand giver plads til domicilbyggeri til højt profilerede virksomheder, samt indebærer flytning af lystbådehavn og fritidsrelaterede havneaktiviteter som ro- og kajak-klubber til nye faciliteter i dette område.

Områder
 Esbjerg Brygge
 Havneøen og Lagunen
 Klitlandskabet
 
På det eksisterende landområde ved Molevej, der vil blive kaldt Esbjerg Brygge, gøres plads til domicilbyggeri. I havet nord herfor etableres en kunstig ø og et dige, kaldet henholdsvis Havneøen og Klitlandskabet. Diget bliver cirkelformet og kommer til at omkranse øen, med den kommende lystbådehavn i centrum, og vil danne et roligt havneområde kaldet Lagunen. Nordsiden af diget vil have et kunstig anlagt klitlandskab ud mod havet og skulpturen Mennesket ved havet.

Udviklingsetaper
Udviklingen af området er fra kommunens side opdelt i 3 etaper.

 Etape 0: Bryggen forberedt til domiciler
 Etape 1: Dige, havneø og lystbådehavn anlægges
 Etape 2: Ydermole, klitlandskab, strand anlægges

Pr. juni 2016 er etape 0 afsluttet, et domicil er opført til Semco Maritime og yderligere er under opførelse, mens igangsættelsen af etape 1 afventes.

Eksterne Henvisninger
 Esbjerg kommunes projekthjemmeside

Referencer

Strand
Hvidhovedet saki

Den hvidhovedede saki (Pithecia pithecia) er en art i slægten sakiaber blandt vestaberne. Den lever nord for Amazonfloden i Sydamerika i regnskove, plantager og galleriskove.

Beskrivelse 
Der er, til forskel fra mange andre arter af vestaber, stor forskel på udseendet af han og hun. Hannen har sort pels og en hvid ansigtsmaske og sort snude, mens hunnen har en gråbrun pels med hvide hårspidser og et mørkt ansigt med to striber langs næseryggen. Begge køn har tyk pels med en skilning i ryggen og en mankelignende fortykning omkring hovedet. Halen, der er lidt længere end kroppen, er 34-44 cm lang og tyk og busket. Vægten er omkring 2 kg.

Noter

Eksterne henvisninger 

Pelsaber
Båndby ved Danfoss

Båndby ved Danfoss eller Danfoss-byen var en fremtidsvision om at sammenbygge byerne Nordborg, Langesø, Lavensby, Havnbjerg, Elsmark og Svenstrup som en sammenhængende storby. Kendetegnende for byerne var, at de lå i forlængelse af hinanden, som på et bånd, omkring hovedvejen mod Nordborg - heraf navnet. Båndbyen blev langt hen ad vejen realiseret, om end aldrig til fulde.

Baggrunden var, at Nordals i efterkrigstiden oplevede en voldsom befolkningstilvækst forårsaget af Danfoss eksplosive vækst. Danfoss' vedblivende behov for mere arbejdskraft i perioden fra 2. verdenskrig og frem til 1980'erne skabte et behov for i højere grad selv at styre og sikre byudviklingen, så man undgik de mere formelle og langsommelige kommunale beslutningsprocesser. Derfor etablerede Danfoss i 1950 eget boligselskab Danbo, som med stor hast opførte boliger til virksomhedens mange arbejdere. Boligerne blev bygget i store mængder i og omkring landsbyerne tæt på Danfoss, først og fremmest Havnbjerg, men også Svenstrup, Lavensby og Langesø.   

Båndbyen ved Danfoss fremstår i dag som en by der er opført med høj hast, og bærer præg af at mangle en samlet arkitektonisk linje og sammenhæng. Boligerne ligger atypisk placeret på marker langs hovevejen til Norborg, med spredte bycentre. Båndbyens hovedby Havnbjerg, bærer præg af at have et faldende befolkningstal. Det forretningstorv som tidligere var et samlingspunkt udstiller båndbyens forfald ved, at ligge slidt og uanvendt hen.

Kilder/referencer

Byplanlægning i Danmark
Als
Danfoss
Munkesaki

Munkesakien (Pithecia monachus) er en art i slægten sakiaber blandt vestaberne. Den lever i det østlige Peru mellem floderne Ucayali og Yavari, og findes måske også ind i Brasilien.

Munkesakien har en gråsort pels med særligt lange hår omkring ansigtet og pelsen danner her en slags kutte. Den er sky og sidder stille i trækronerne uden at tiltrække sig opmærksomhed.

Noter

Eksterne henvisninger 

Pelsaber
Rød uakari

Den røde uakari (Cacajao calvus), eller rødhovedet uakari, er en primatart i uakari-slægten blandt vestaberne. Den lever i sumpskove og langs floder i Brasilien og Peru. Den røde uakari har et dødningehovedagtigt, nøgent, rødt ansigt og en strid, rødlig pels. De voksne individer er skaldede. Kropslængden er 38-57 cm og den korte hale 14-19 cm. Når den røde uakari bliver ophidset, vifter den med halen.

Noter

Kilder og eksterne henvisninger 
 Bengt Holst (2003) Verdens Dyreliv – et illustreret opslagsværk om dyreriget, side 125. Forlaget Aktium. .

Pelsaber
Justice League (film fra 2017)

Justice League er en amerikansk superheltefilm baseret på DC Comics superhelte-team af samme navn, distribueret af Warner Bros. Pictures. Filmen bliver den femte i DC's filmisk udvidede univers. Filmen instrueres af Joss Whedon med et manuskript af Chris Terrio og indeholder et ensemble cast, der inkluderer Ben Affleck, Henry Cavill, Gal Gadot, Ezra Miller, Jason Momoa, Ray Fisher, Amy Adams, Jeremy Irons, J. K. Simmons, Amber Heard, Willem Dafoe og Jesse Eisenberg. Filmoptagelserne gik i gang den 11. april 2016.

Filmen er planlagt til at få premiere i de danske biografer den 16. november 2017.

Synopsis 
Efter hændelserne i Batman v Superman: Dawn of Justice samler Bruce Wayne og Diana Prince et hold af meta humans til at tage kampen op imod den katastrofale trussel fra Steppenwolf og hans hær af Parademons, der er på jagt efter tre Mother Boxes skjult på jorden.

Medvirkende 
 Ben Affleck som Bruce Wayne / Batman:
En milliardær, playboy og ejer af Wayne Enterprises der dedikere sig selv til at beskytte Gotham fra den kriminelle underverden, som en hårdt trænet, maskeret selvtægtsudøver, og er den der tager initiativet til at rekruttere metahumans for at beskytte planeten efter hændelserne i Batman v Superman: Dawn of Justice.
 Henry Cavill som Clark Kent / Superman:
En Kryptansk overlevende og journalist for The Daily Planet med overmenneskelige evner, der blev dræbt i kampen mod Doomsday monstret, hvis skabelse blev igangsat af Lex Luthor, hvilket fik Batman og Wonder Woman til at skabe Justice League.
 Gal Gadot som Diana Prince / Wonder Woman:
En 5000 år gammel Amazone krigerprinsesse og datter af Zeus, og er det første metahuman Batman når ud til i sit initiativ om at skabe Justice League.
 Ezra Miller som Barry Allen / The Flash:
En Central City politi retsmedicinsk efterforsker, der kan bevære sig med overmenneskelig hastighed, og vibrere på et molekylært niveau.
 Jason Momoa som Arthur Curry / Aquaman:
Kongen af undervandsnationen Atlantis, der har evner der stammer fra og er forbundet med havet.
 Ray Fisher som Victor Stone / Cyborg:
En tidligere college atlet, der efter at være teknologisk genskab med hjælp fra en motherbox efter en nærdøds ulykke, har fået evner til at manipulere teknologi og teleportere.
 Amy Adams som Lois Lane:
En journalist for The Daily Planet og Clark Kents kæreste.
 Jeremy Irons som Alfred Pennyworth:
 Bruce Waynes butler, chief for sikkerhed og betroet væbner. 
 J. K. Simmons som James Gordon:
Kommissæren af Gotham City Police Departments og en af Batmans allierede.
 Amber Heard som Mera:
Dronningen af undervandsnationen Atlantis, og Aquamans partner.
 Jesse Eisenberg som Lex Luthor:
En sofistikeret ung forretningsmand og arvelig CEO af LexCorp der blev indespæret i slutningen af Batman v Superman for massemordet i den amerikanske Capitol Building
 Willem Dafoe som Nuidis Vulko:
En atlantisk politiker, og Aquamans vejleder igennem længere tid.

Noter

Eksterne henvisninger 
 

 

Superman
Actionfilm fra USA
Amerikanske film fra 2017
Film baseret på tegneserier
Film instrueret af Zack Snyder
DC Extended Universe-film
Batman-film
Film fra Warner Bros.
Michaela Ek

Michaela Ek (født d. 1. februar 1988 i Skövde) er en svensk håndboldspiller, der spiller for Ringkøbing Håndbold i Damehåndboldligaen. Hun har tidligere optrådt for Skövde HF i hjemlandet og Silkeborg-Voel KFUM.

Hun har også haft debut på det svenske A-landshold.

Eksterne henvisninger 
 
 Michaela Ek - DHDb
 Michaela Ek præsenteret for hjemmepublikummet og erhvervsklubben
 Michaela Ek flytter til Danmark 

Håndboldspillere fra Sverige
Håndboldspillere fra Skövde HF
Håndboldspillere fra Silkeborg-Voel KFUM
Håndboldspillere fra Ringkøbing Håndbold
Personer fra Skövde